A Gyenesdiási Óvodás Gyermekekért Alapítvány **2018. évi** közhasznúsági jelentése

Januárban a zalaegerszegi Kalimpa bábszínház hozta el hozzánk remek zenés előadását, mely a gyermekeknek maradandó élményt jelentett. Az alapítvány célkitűzései között fontos szempont, hogy a támogatott intézmény nevelési munkáját segítsük például egy színvonalas bábelőadással.

A tavasz folyamán ismételten támogattuk a tehetséggondozásban résztvevő gyermekeket a **Pacsirta Gyermekdalfesztiválon**, valamint a **Zöld Hetek** rendezvény sorozat keretében.

A legsikeresebb és legtöbb résztvevőt vonzó rendezvényünk ebben az évben is a családi- és gyermeknap volt, ahol a tartalmas szórakozásé lett a főszerep. A gyermekek légvárat használhattak, arcfestésen változhattak át kedvenc meseszereplőkké, kézművesedhettek, és nem utolsó sorban sok-sok finomságot kóstolhattak, amiért köszönet az ügyes kezű anyukáknak, nagymamáknak.

Az ősszel megrendezett jubileumi ünnepséget is támogatta alapítványunk egy kiadvány finanszírozásával.

A tanév folyamán folytattuk az egészségmegőrző pályázati program fenntartását a sportversenyek, főzőprogramok, és túra szervezésével, amelyen az óvoda egész közössége aktívan részt vett.

**2018. évi pénzügyi összefoglaló**

**Nyitó** bankállomány: 739.055-

**Bevételek:**

Magánszemélyek befizetései: 115.905-

NAV 1% SZJA: 209.132-

**Kiadások:**

Bankköltség: 17.111-

Bábszínház: 80.000-

Pacsirta támogatás: 14.793-

Családi- és gyermeknap valamint Zöld Hetek rendezvény sorozat: 66.196-

Postai díjak: 7.500-

Könyvelés: 30.000-

Jubileum támogatása: 12.750-

**Záró** bankállomány: 835.742-

Az idén **május 17-én** kerül megrendezésre a Családi- és gyermeknap, amelyre várunk támogatókat és természetesen a szórakozni vágyó óvodásainkat.

Lóránt Veronika

kuratóriumi elnök